Zuzana Kovačič Hanzelová

Bc. Zuzana Kovačič Hanzelová (iniciálová skratka: ZKH; * 2. júl 1988, Bratislava) je slovenská novinárka (videoreportérka) a komentátorka, ktorá od októbra 2018 pôsobí v denníku SME, kde od apríla 2019 moderuje politicko-spoločenskú diskusnú reláciu Rozhovory ZKH a od augusta 2023 spolu so zástupcom šéfredaktorky Jakubom Filom vedie podcast Dobré ráno, sobota, komentovaný týždenný prehľad predovšetkým domáceho spravodajstva.

 Život 
 Štúdium a žurnalistické začiatky 
V rokoch 20072010 absolvovala bakalárske štúdium v odbore žurnalistika na Filozofickej fakulte Univerzity Konštantína Filozofa v Nitre. Pod vedením Vlasty Hochelovej sa vo svojej bakalárskej práci venovala procesu elektronizácie denníka SME,, školiteľ Vlasta Hochelová, dost. 2019-02-25 pričom oponentom práce bol Eduard Chmelár., 21:38 minúta podcastu

Po vyštudovaní pôsobila v spravodajskej televízii TA3 (20092011/2012), následne v rokoch 20112018, profil na sociálnej sieti Facebook pracovala ako reportérka v rámci Odboru spravodajstva, publicistiky Rozhlasu a televízie Slovenska. Zameriavala sa na slovenskú domácu politiku a témy týkajúce sa Rómov na Slovensku. V roku 2017 bola nominovaná na ocenenie Roma Spirit v kategórii Médiá za „vysoko profesionálny žurnalistický prístup, podávanie reálneho obrazu na základe overených faktov pri spracúvaní reportáží s rómskou problematikou, špeciálne za reportáže v Žiline a Moldave nad Bodvou“.

 Odchod z RTVS a pôsobenie v denníku SME 
Koncom mája 2018 spolu s jedenástimi ďalšími kolegami odišla z RTVS v reakcii na zintenzívňujúci sa spor medzi zamestnancami, ktorí 10. apríla 2018 založili Spravodajské odbory RTVS a novým vedením na čele s generálnym riaditeľom RTVS Jaroslavom Rezníkom. Podľa Hanzelovej jadro sporu spočívalo v zásahoch nového vedenia do fungovania a obsahu spravodajstva a publicistiky (napr. odvysielaním zaujatej, nekritickej reportáže o Matici slovenskej ako „kompenzácie“ za predchádzajúcu kritickú reportáž o jej finančnom hospodárení, zastavením vysielania publicistickej relácie Reportéri, zrušením Hanzelovej pracovnej cesty do Prahy na české prezidentské voľby a i.).

V októbri 2018 začala pôsobiť ako videoreportérka v redakcii denníka SME, kde sa venuje „najmä politike a témam chudoby“. Od apríla 2019 tam vedie politicko-spoločenskú diskusnú reláciu Rozhovory ZKH. Od augusta 2023 spolu so zástupcom šéfredaktorky Jakubom Filom vedie podcast Dobré ráno, sobota, komentovaný týždenný prehľad predovšetkým domáceho spravodajstva, ktorý bol pôvodne koncipovaný ako predvolebný špeciál pred parlamentnými voľbami, no vďaka pozitívnej odozve poslucháčov sa stal trvalou súčasťou podcastosféry denníka SME. Okrem toho sa spolu s ostatnými reportérmi podieľa na moderovaní hlavného podcastu Dobré ráno a moderuje verejné diskusie denníka SME. Od apríla 2022 do júna 2024 do novín prispievala tiež komentovaným súhrnom týždňa ZKH píše.

 Osobný život 
Zuzana Hanzelová sa 2. júla 2017 vydala za novinára Michala Kovačiča, ktorý pôsobí ako reportér a moderátor relácie Na telo v TV Markíza. Svadobnú cestu strávili dobrovoľníckou prácou s deťmi v Nikarague. Majú dcéru Milu (* 2024).

Je podporovateľkou a od roku 2020 pôsobí v správnej rade občianskeho združenia Cesta von.

 Referencie 

 Externé odkazy 
 Zuzana Kovačič Hanzelová – profil a príspevky na webe denníka SME

Kategória:Slovenskí novinári
Kategória:TA3
Kategória:Pracovníci Rozhlasu a televízie Slovenska
Kategória:SME
Kategória:Absolventi Filozofickej fakulty Univerzity Konštantína Filozofa v Nitre
Kategória:Osobnosti z Bratislavy